KOMISIJAS PAZIŅOJUMS EIROPAS PARLAMENTAM UN PADOMEI Cilvēkresursu un finanšu resursu plānošana decentralizētām aģentūrām 2014.–2020. gadam /* COM/2013/0519 final */





SATURA RĀDĪTĀJS 1........... Ievads........................................................................................................................................ 3 2........... Aģentūru uzdevumu izpilde ar pieejamiem resursiem.................................................................... 5 2.1........ DFS 2014.–2020. gadam: ierobežojumi aģentūru resursu attīstībai............................................... 5 2.2........ Personāla skaita vispārējās samazināšanas apvienošana ar pārdales fonda izveidošanu.................. 6 2.3........ Atsevišķu aģentūru amata vietu vajadzību novērtēšana salīdzinājumā ar pieejamību pārdales fondā............................................................................................................................ 6 2.4........ Aģentūru un Komisijas uzdevumu un resursu nodalīšana............................................................... 7 2.5........ Eiropas skolu finansēšana........................................................................................................... 7 3........... Aģentūru cilvēkresursu un finanšu resursu plānošana 2014.–2020. gadam.................................... 8 3.1........ Aģentūru klasifikācija: ietekme uz aģentūru resursiem................................................................... 8 3.2........ Ieguldījumi pārdales fondā: pilnas jaudas aģentūras un pilnas jaudas daļa jauno uzdevumu aģentūrās.......................................................................................................... 8 3.3........ Pārdales fonda resursu saņēmēji: sākumposms un jauno uzdevumu daļa jauno uzdevumu aģentūrās:.......................................................................................................... 8 4........... Pasākuma galvenie rezultāti......................................................................................................... 9 4.1........ Personāla līmeņi: sasniegta personāla skaita samazināšana par 5 % piecos gados.......................... 9 4.2........ Pārdales fonds.......................................................................................................................... 10 4.3........ ES budžeta ieguldījums: ar DSF maksimālo līmeni saderīgs plānotais finansējuma sadalījums................................................................................................................................ 10 5........... Pasākuma rezultātu sīkāks apraksts........................................................................................... 13 5.1........ „Sākumposma” aģentūras......................................................................................................... 13 5.2........ „Jauno uzdevumu” aģentūras..................................................................................................... 15 5.3........ Komisijas ierosinājumi jaunu struktūru izveidošanai nākotnē....................................................... 19 6........... Nākamie pasākumi................................................................................................................... 19 KOMISIJAS PAZIŅOJUMS EIROPAS PARLAMENTAM UN PADOMEI Cilvēkresursu un finanšu resursu plānošana decentralizētām aģentūrām 2014.–2020. gadam 1. Ievads Decentralizētās aģentūras ir neatņemama Savienības darbības daļa. Tās palīdz ieviest dažādas Savienības politikas, atbalsta lēmumu pieņemšanas procesu, apkopojot speciālistu zināšanas, un arī palielina Savienības redzamību visās ES dalībvalstīs. 35 gados ir izveidotas 32 decentralizētas aģentūras visdažādāko uzdevumu veikšanai. Jaunu aģentūru izveides un esošo aģentūru uzdevumu paplašināšanas rezultātā laika gaitā ir ievērojami palielinājies aģentūru kopējais darbinieku skaits un ES subsīdijas aģentūrām. Aģentūras ir izveidotas atsevišķu jautājumu risināšanai, un šim procesam nav ticis piemērots vispārējs stratēģisks redzējums par aģentūru lomu un vietu Savienībā. Komisija savā paziņojumā „Eiropas aģentūras — turpmākā virzība”[1] izteikusi pārdomas saistībā ar šo, un paziņojums izraisījis visaptverošas Eiropas Parlamenta, Padomes un Komisijas starpinstitūciju diskusijas. Šo pārdomu rezultātā 2012. gada jūlijā tika apstiprināta kopēja pieeja decentralizētajām aģentūrām, un mērķis bija jo īpaši risināt daudzās pārvaldības problēmas saistībā ar aģentūru skaita pieaugumu laikā, kad darbību racionalizēšana un labāki darbības rezultāti varētu palīdzēt palielināt efektivitāti. Atbilstīgi kopējai pieejai tika sagatavots īpašs ceļvedis, par kuru Komisija regulāri informēs Eiropas Parlamentu un Padomi. Lai visaptverošā pieeja decentralizētajām aģentūrām būtu pilnīga, šajā paziņojumā ir noteikta katras decentralizētās aģentūras personāla un subsīdiju līmeņu plānošana saskaņā ar jauno daudzgadu finanšu shēmu (DFS) 2014.–2020. gadam. Šai plānošanai jābūt saderīgai ar DFS izdevumu maksimālo līmeni, kā arī ar personāla skaita samazināšanu par 5 % piecos gados, ko piemēro visām tām iestādēm, struktūrām un aģentūrām, kuras iekļautas Iestāžu nolīguma projektā par budžeta disciplīnu, sadarbību budžeta jautājumos un pareizu finanšu pārvaldību[2], par kuru ir panākta vienošanās starp Eiropas Parlamentu, Padomi un Komisiju. Pamatojoties uz šo, Komisija plāno panākt kopēju nostāju ar Eiropas Parlamentu un Padomi par to, kādi resursi ir nepieciešami decentralizētajām aģentūrām vidējā termiņā. Kopējās intereses atbilstīgi kontrolēt visu ES iestāžu un struktūru administratīvo izdevumu attīstību un personāla līmeņus ir attēlotas grafikos turpmāk. Grafiki liecina, ka kopš 2000. gada decentralizētājās aģentūrās ir pastāvīgi palielinājies vispārējais ES ieguldījums un vispārējais amata vietu skaits štatu sarakstos, kas daļēji izriet no tā, ka aģentūru skaits ir pieaudzis no 12 aģentūrām 2000. gadā līdz 32 aģentūrām pašlaik. Kopējais ES ieguldījums, kas sedz decentralizēto aģentūru izdevumus, ir palielinājies astoņas reizes no EUR 95 miljoniem 2000. gadā līdz EUR 775 miljoniem 2013. gadā. Līdzīgi kopējais amata vietu skaits decentralizēto aģentūru štatu sarakstos ir palielinājies četras reizes no 1486 amata vietām 2000. gadā līdz 6050 amata vietām 2013. gadā[3]. Šajā paziņojumā izveidota decentralizēto aģentūru izdevumu un cilvēkresursu attīstības shēma atbilstīgi DSF, turklāt ņemtas vērā arī nesen izveidoto aģentūru amata vietu vajadzības un arī vajadzības, kas izriet no jauniem uzdevumiem, kurus likumdevēja iestāde ir noteikusi aģentūrām. 2. Aģentūru uzdevumu izpilde ar pieejamiem resursiem 2.1. DFS 2014.–2020. gadam: ierobežojumi aģentūru resursu attīstībai Decentralizēto aģentūru personāla un apropriāciju attīstībai 2014.–2020. gadā ir divi vispārēji ierobežojumi: no vienas puses, tas ir plānotais finansējuma sadalījums aģentūru izdevumiem pa izdevumu kategorijām saskaņā ar jauno DFS 2014.–2020. gadam,, bet no otras puses tas ir mērķis samazināt aģentūru personāla līmeņus par 5 % piecos gados. Tāpat kā pārējiem ES darbiniekiem, tiks pagarināts darba laiks, bet algas netiks attiecīgi palielinātas. Lai nodrošinātu, ka amata vietu vajadzības tiek risinātas šo ierobežojumu ietvaros, Komisija līdz 2020. gadam ir iedalījusi aģentūras trijās kategorijās atkarībā no katras aģentūras brieduma pakāpes un gaidāmās uzdevumu attīstības: – „pilnas jaudas” aģentūras ir stabilas aģentūras ar pastāvīgiem uzdevumiem; – „jauno uzdevumu” aģentūras, kurām ir „pilnas jaudas” daļa; to uzdevumi nemainās salīdzinājumā ar iepriekšējiem gadiem, bet tām ir arī papildu uzdevumi vai mainīti uzdevumi, kā skaidri paredzēts to izveides regulas grozījumos, vai, ja sākotnējā regulā jau paredzēto papildu uzdevumu stāšanās spēkā ir plānota vēlāk; un – „sākumposma” aģentūras, kuras ir izveidotas nesen un kuru statuss vēl nav stabils. Šī aģentūru klasifikācija ļauj piemērot diferencētu pieeju, jo aģentūrām ir atšķirīgas sākotnējās pozīcijas un atšķirīgas amata vietu vajadzības. Ja vien aģentūras neizlemj ātrāk veikt personāla skaita samazināšanu par 5 %, piecu gadu laikposmā piemēro samazinājumu 1 % apmērā gadā visām decentralizētajām aģentūrām kopumā. Pirmā samazināšana par 1 % ir iekļauta budžeta projektā 2014. gadam[4]. Samazināšana 5 % apmērā ir aprēķināta, balstoties uz amata vietu līmeni 2013. gadā (tostarp budžeta grozījumu projektu Nr. 4/2013), izņemot tās aģentūras, kuras jau ir samazinājušas savu personāla līmeni 2013. gadā salīdzinājumā ar 2012. gadu. Amata vietu samazināšana par 5 % nozīmētu samazināt kopējo amata vietu skaitu par 303 amata vietām. Tomēr, tā kā dažas aģentūras[5] jau ir samazinājušas savu štatu sarakstu par 27 amata vietām 2013. gadā, tīrais samazinājums ir par 276 amata vietām no 2013. gadā atļautajām 6050 amata vietām. Rezultātā kopējais skaits ir 5774 amata vietas, neieskaitot 30 amata vietas, kas tika pārceltas no Komisijas saistībā ar uzdevumu deleģēšanu Eiropas GNSS aģentūrai (GSA) (skatīt 2.4. sadaļu). 2.2. Personāla skaita vispārējās samazināšanas apvienošana ar pārdales fonda izveidošanu Lai vispārīgi samazinātu amata vietu skaitu aģentūru štatu sarakstos par 5 % piecos gados, vienlaicīgi apmierinot nepieciešamību nodrošināt papildu cilvēkresursus atsevišķās aģentūrās, Komisija ierosina izveidot „pārdales fondu”, amata vietām visās aģentūrās piemērojot mobilizāciju 1 % apmērā gadā[6]. Mobilizācijas rezultātā iegūtās vietas tiks piešķirtas „sākumposma” un „jauno uzdevumu” aģentūrām, kurām nepieciešams palielināt amata vietu skaitu štatu sarakstā. Ir svarīgi atzīmēt, ka mobilizācijas rezultātā izveidotais pārdales fonds nozīmē amata vietas, kurām jābūt pieejamām, bet tas nenozīmē personu pārcelšanu darbā no vienas aģentūras uz citu. Šā pasākuma mērķis nav kavēt aģentūru darbību, bet tieši pretēji veikt turpmāku racionalizāciju un nodrošināt zināmu elastību amata vietu sadalē, vienlaicīgi ievērojot vispārējos budžeta ierobežojumus. 2.3. Atsevišķu aģentūru amata vietu vajadzību novērtēšana salīdzinājumā ar pieejamību pārdales fondā Komisija rūpīgi novērtēja aģentūru plānotās personāla vajadzības 2014.–2020. gadam, tostarp izskatīja sinerģijas un racionalizācijas iespējas. Tas ļāva Komisijai apzināt atsevišķu aģentūru personāla vajadzības, kuras varētu tikt apmierinātas turpmākajos septiņos gados saderīgi ar DFS noteiktajiem ierobežojumiem („atzītās amata vietu vajadzības“, kas ir papildu 346 amata vietas 2014.–2020. gadā). Komisija ierosina sadalīt pārdales fondā katru gadu pieejamās amata vietas atsevišķām aģentūrām atbilstīgi to atzītajām amata vietu vajadzībām. Tādējādi jaunie uzdevumi tiek pēc iespējas saskaņoti ar atbilstīgiem resursiem. Katras aģentūras amata vietu vajadzību novērtējums atspoguļo jaunos uzdevumus un esošo uzdevumu paplašināšanu saskaņā ar likumdevējas iestādes apstiprinātajiem tiesību aktiem, Komisijas jau apstiprinātajiem priekšlikumiem un Komisijas iesniegtajiem priekšlikumiem, kuri pašlaik ir sagatavošanas posmā. Novērtējumā tika ņemti vērā arī Eiropas Parlamenta un Padomes papildu uzdevumi aģentūrām, kas piešķirti likumdošanas procesā. Novērtējumā tika ņemta vērā aģentūras darbības joma, jebkādu jauno uzdevumu raksturs un nepieciešamais zināšanu līmenis to īstenošanai. Turklāt novērtējums aptvēra aģentūras spēju uzņemties jaunus pienākumus ar tās pašreizējo organizatorisko struktūru, ņemot vērā iespējamo efektivitātes pieaugumu un sinerģiju tai jau uzticēto uzdevumu ietvaros. Cik vien iespējams un, ņemot vērā tādu amata vietu pieejamību, kuras atkārtoti jāpiešķir katru gadu, darbinieku sadale septiņu gadu laikā tiek veikta saskaņā ar darbību ieviešanas plānu, kā paredzēts attiecīgajā tiesību aktā/priekšlikumā, vienlaikus cenšoties pakāpeniski izveidot papildu amata vietas. Ierosinājumā par sadali ir ņemti vērā arī aģentūru jaunie regulējošie uzdevumi, kuru rezultāts ir priekšnoteikums Savienības politiku un programmu ieviešanai. Atsevišķu aģentūru personāla vajadzību novērtējumam būtu jāpamato tas, kāpēc ievērojams aģentūru skaits pastiprinājis personāla līmeņus 2014.–2020. gada laikposma pirmajos gados, nevis pakāpeniskāk ieviesis papildu amata vietas visa perioda laikā. Tomēr Komisija ierosina laikposmā no 2014. gada līdz 2018. gadam saglabāt pārdales fondā stabilu ikgadējo mobilizāciju 1 % apmērā gadā, lai aģentūrām, kuras ir tīrās ieguldītājas fondā, būtu pietiekams laiks pielāgoties samazinātam amata vietu skaitam un citas aģentūras varētu pakāpeniski izveidot papildu amata vietas. Rezultātā Komisija ierosina pielāgot papildu amata vietu piešķiršanu pārdales fondā pieejamajām amata vietām, dodot priekšroku aģentūrām, kurām steidzami ir vajadzīgas papildu amata vietas. Šāda pakāpeniska pieeja ļauj apmierināt visas atzītās jaunu amata vietu vajadzības līdz 2018. gadam[7]. 2.4. Aģentūru un Komisijas uzdevumu un resursu nodalīšana Decentralizēto aģentūru uzdevumi parasti atspoguļo darbību un resursu apkopošanu no valsts struktūrām uz autonomu struktūru ES līmenī, lai labāk risinātu problēmas ar skaidru ES dimensiju. Par šādu apkopošanu lemj Parlaments un Padome attiecīgos tiesību aktos. Komisija principā nedeleģē īstenošanas uzdevumus decentralizētām aģentūrām, īpaši ņemot vērā to, ka tādējādi varētu veidoties sarežģīti pārvaldības jautājumi, jo īpaši attiecībā uz valdes lomu, uzdevumu nodalīšanu un kontroli, izmantojot Komisijas budžeta izpildes apstiprinājuma procedūru. Šā iemesla dēļ jebkādai uzdevumu deleģēšanai jābūt pietiekami pamatotai, ņemot vērā uzdevumu raksturu un deleģētās struktūras īpašās zināšanas, vienlaicīgi nodrošinot atbilstīgu finanšu pārvaldību un izmaksu efektivitāti. Ja Komisija nodod aģentūrai uzdevumus, izmantojot deleģēšanas līgumu, paralēli būtu jāsamazina Komisijas dienestu personāla skaits, lai kompensētu personāla skaita palielināšanu aģentūrā, vienlaikus cenšoties panākt sinerģiju un lielāku efektivitāti. Konkrēts uzdevumu deleģēšanas gadījums attiecas uz uzdevumiem, kurus ierosināts uzticēt Eiropas GNSS aģentūrai (GSA) Galileo un EGNOS programmu izmantošanas posmā, kā sīkāk aprakstīts turpmāk 5.2. sadaļā. Komisija uzskata, ka šī aģentūra ir vispiemērotākā, lai veiktu šos īstenošanas uzdevumus, un ierosinājusi, ka aģentūra varētu pārņemt attiecīgos uzdevumus 2014.–2020. gada laikposmā. Šā iemesla dēļ Komisija samazinās savu štatu sarakstu par 30 amata vietām (pārsniedzot Komisijas personāla skaita samazināšanas mērķi, kas ir 5 %), lai kompensētu GSA štatu saraksta palielināšanu. Tā kā šīs amata vietas tiek kompensētas, samazinot Komisijas personāla skaitu, ar tām papildina no pārdales fonda saņemtās amata vietas, kā aprakstīts 2.2. sadaļā. 2.5. Eiropas skolu finansēšana Komisija ierosina jaunā DFS perioda sākumā saskaņot finansēšanas mehānismus tā sauktajām „II tipa”[8] Eiropas skolām, attiecinot uz aģentūru budžetu izmaksas saistībā ar aģentūru darbinieku bērnu apmācību „II tipa” skolās, lai visām aģentūrām tiktu piemērota saskaņota pieeja. Pašlaik skolas maksas aģentūras darbinieku bērniem tiek attiecinātas uz aģentūras budžetu, ja tuvumā nav II tipa skolas. Tomēr izdevumi tiek attiecināti uz 5. izdevumu kategoriju (Administratīvie izdevumi), kad II tipa skola ir izveidota. Komisija ierosina kompensēt papildu izdevumus aģentūru budžetā, kuri rodas saistībā ar pārskatīto finansējumu „II tipa” skolām (tie tiek lēsti aptuveni EUR 28,4 miljonu apmērā 2014.–2020. gadā), attiecīgi palielinot ES ieguldījumu attiecīgajās 10 aģentūrās[9]. 3. Aģentūru cilvēkresursu un finanšu resursu plānošana 2014.–2020. gadam 3.1. Aģentūru klasifikācija: ietekme uz aģentūru resursiem Vispārīgi runājot, kā aprakstīts iepriekš, ES ieguldījuma ierosinātais līmenis un atsevišķu aģentūru personāla līmenis attiecīgajā laikposmā atspoguļo aģentūru attīstības pakāpi. Klasifikācija „pilnas jaudas”, „jauno uzdevumu” un „sākumposma” aģentūrās izveido sistēmu individuālo aģentūru vajadzību novērtēšanai: parasti aģentūrām, kuras ir izveidotas nesen vai kurām nesen ir piešķirti jauni uzdevumi, ir nepieciešamas papildu apropriācijas un papildu personāls, lai veiktu uzdevumus, kas saistīti ar to jaunajām vai no jauna paplašinātajām pilnvarām, savukārt pilnas jaudas aģentūrām ir stabilas struktūras un budžeti. Turpmāk ir sīkāk aprakstīta atsevišķu aģentūru klasifikācijas ietekme uz cilvēkresursu un finanšu resursu vajadzībām laikposmā no 2014. gada līdz 2020. gadam. 3.2. Ieguldījumi pārdales fondā: pilnas jaudas aģentūras un pilnas jaudas daļa jauno uzdevumu aģentūrās Vispārīgi Komisija ierosina šādu pilnas jaudas aģentūru cilvēkresursu un finanšu resursu attīstību: – Amata vietas štatu sarakstā: personāla skaita samazināšana par 5 % piecos gados līdz ar mobilizāciju 1 % apmērā gadā pārdales fonda vajadzībām 2014.–2018. gadā, kā noteikts iepriekš; – Pārējais personāls: tiek plānots, ka tendence saistībā ar ārējo darbinieku skaitu (izteikts pilnas slodzes ekvivalenta vienībās (FTE)) būs tāda pati kā vispārējā amata vietu skaita samazināšana štatu sarakstā, jo īpaši tajos gados, kad amata vietu skaits tiek samazināts, izmantojot stingru pieeju vispārējam ES ieguldījumam aģentūrās, kā noteikts iepriekš; – ES budžeta ieguldījums: arī ņemot vērā ikgadējo personāla skaita samazināšanu un mobilizāciju pārdales fonda vajadzībām, ES ieguldījums pilnas jaudas aģentūrās tomēr tiek saglabāts nemainīgs nominālā izteiksmē iepriekšējā gada ieguldījuma līmenī. Tiklīdz aģentūra ir sasniegusi plānoto personāla līmeni, ES ieguldījumam piemēro standarta deflatoru. 3.3. Pārdales fonda resursu saņēmēji: sākumposma un jauno uzdevumu daļa jauno uzdevumu aģentūrās Šī paziņojuma 5. sadaļā ir ietverts pārskats par aģentūrām, kuras ir izveidotas nesen vai kurām ir jauni uzdevumi un laika gaitā būs nepieciešami papildu resursi salīdzinājumā ar vispārīgiem noteikumiem par cilvēkresursiem un finanšu resursiem, kuri tiek piemēroti pilnas jaudas aģentūrām (vai „pilnas jaudas” daļai jauno uzdevumu aģentūrās), kā aprakstīts 3.2. sadaļā. Attiecībā uz personāla līmeni sākumposma aģentūrās šo aģentūru ieguldījums personāla skaita samazināšanai par 5 % un ieguldījums pārdales fonda vajadzībām tiek sistemātiski kompensēts, veicot atbilstīgu piešķīrumu no fonda tajos gados, kad aģentūra vēl ir sākumposmā, bet ne ilgāk kā līdz 2015. gadam; sākot no 2016. gada, visas aģentūras tiks klasificētas kā „pilnas jaudas” vai „jauno uzdevumu” aģentūras. Sākotnēji vispārējos noteikumus pilnas jaudas aģentūrām, kā aprakstīts 3.2. sadaļā (t. i., personāla skaita samazināšanu par 5 % piecos gados, ikgadējo mobilizāciju 1 % apmērā gadā pārdales fonda vajadzībām 2014.–2018. gadā, kā arī nomināli nemainīgu ES ieguldījuma līmeni pilnas jaudas darbībām), piemēro arī jauno uzdevumu un sākumposma aģentūrām. Pēc tam ES ieguldījumu pielāgo, ņemot vērā piešķiramās papildu amata vietas, balstoties uz vidējām izmaksām un korekcijas koeficientu, kuru piemēro aģentūras atrašanās vietai. Attiecīgā gadījumā izdevumus arī pielāgo, ņemot vērā plānotos konkrētos posteņus, kuri ir saistīti ar jaunajiem uzdevumiem (piemēram, IT sistēmām), vai no vienreizējiem izveides izdevumiem saskaņā ar Finanšu regulas 203. pantā noteikto procedūru attiecībā uz izbūves projektiem[10]. 4. Pasākuma galvenie rezultāti Šajā sadaļā sniegti pasākuma galvenie rezultāti, lai noteiktu resursu plānošanu decentralizētām aģentūrām laikposmā no 2014. gada līdz 2020. gadam gan personāla, gan subsīdiju līmenī. 4.1. Personāla līmeņi: sasniegta personāla skaita samazināšana par 5 % piecos gados Turpmāk pārskata tabulā parādīta amata vietu skaita attīstība attiecīgajā laikposmā DFS izdevumu kategoriju dalījumā, neietverot amata vietas, kuras ir pārceltas no Komisijas. Jo īpaši tabulā redzams, ka, analizējot atsevišķu aģentūru amata vietu vajadzības, kā noteikts 5. sadaļā, rezultātā rodas tīrais palielinājums amata vietu skaitam aģentūrās 1.a izdevumu kategorijas aģentūrās, ņemot vērā vispārējo mērķi samazināt personāla skaitu par 5 % piecos gados. Kā minēts iepriekš 2.1. sadaļā, daudzas decentralizētās aģentūras jau samazināja amata vietu skaitu savos štatu sarakstos 2013. gada budžetā; šī samazināšana ir ņemta vērā, lai vēlākais līdz 2018. gadam sasniegtu personāla skaita samazināšanas mērķi, kas ir 5 %. Amata vietu skaits decentralizēto aģentūru štatu sarakstos (bez pārcelšanas citā darbā) Izdevumu kategorija || Amata vietu skaits 2013. gadā || Kopējais samazinājums, balstoties uz mērķi, kas ir 5 % || Kopējais amata vietu skaits pēc tam, kad ir sasniegts samazināšanas mērķis, kas ir 5 % || Plānotais amata vietu skaits 2018.–2020. gadā || Atšķirība no 2018.–2020. gada mērķa pēc plānošanas 1.a izdevumu kategorija || 2 227 || 111[11] || 2 128 || 2 237 || 109 2. izdevumu kategorija || 244 || 12 || 232 || 226 || -6 3. izdevumu kategorija || 2 368 || 119[12] || 2 255 || 2 214 || -41 4. izdevumu kategorija || 96 || 5 || 91 || 86 || -5 5. izdevumu kategorija || 206 || 10[13] || 205 || 193 || -12 Pašfinansēta || 909 || 46 || 863 || 818 || -45 Kopā || 6 050 || 303 || 5 774[14] || 5 774 || 0 Atšķirība starp samazināšanas mērķi par 5 % pa izdevumu kategorijām un atbilstīgi plānoto vietu skaitu pa pozīcijām laikposma beigās atspoguļo pārdali, kas veikta, izmantojot pārdales fondu. 4.2. Pārdales fonds Pārdales fonds, ko veido mobilizācija 1 % apmērā gadā, kas tiek piemērota visām aģentūrām, laikposmā no 2014. gada līdz 2020. gadam ļauj pārcelt aptuveni 193 amata vietas no „pilnas jaudas” aģentūrām uz „sākumposma” un „jauno uzdevumu” aģentūrām. Turklāt „jauno uzdevumu” un „sākumposma” aģentūru kopējais devums fonda vajadzībām ir 123 amata vietas. Kopā ar 30 amata vietām, kuras tiek pārceltas no Komisijas uz GSA, tas ļauj piešķirt papildu 346 amata vietas, lai apmierinātu amata vietu vajadzības šajā laikposmā. Ar pārdales fonda palīdzību uz „sākumposma” un „jauno uzdevumu” aģentūrām pārcelto amata vietu skaita tīrā ietekme uz amata vietu skaitu aģentūrās rodas, samazinot personāla skaitu par 5 %, veicot mobilizāciju 1 % apmērā gadā pārdales fonda vajadzībām un piešķirot papildu amata vietas no fonda. Tabulā II pielikumā parādīts, kā personāla skaita samazināšana par 5 %, mobilizācija 1 % apmērā gadā pārdales fonda vajadzībām un papildu amata vietu piešķiršana no fonda ietekmē katrai aģentūrai atsevišķi paredzēto amata vietu skaitu 2020. gadā. 4.3. ES budžeta ieguldījums: ar DSF maksimālo līmeni saderīgs plānotais finansējuma sadalījums Pārskata tabulā turpmāk parādīta ES ieguldījuma attīstība decentralizētajās aģentūrās, kā paredzēts šajā paziņojumā, gan 2011. gada, gan faktiskajās cenās. Katrā izdevumu kategorijā par katru gadu plānotajā izdevumu līmenī ir ņemts vērā plānotais finansējuma sadalījums aģentūras izdevumiem pa pozīcijām, kas ietvertas Eiropas Padomes 2013. gada 7.–8. februāra secinājumu DFS maksimālā līmeņa sadalījumā. ES budžeta ieguldījums aģentūrās (miljonos EUR, noapaļotas summas 2011. gada cenās un faktiskās cenās) DFS izdevumu kategorija || Cenas || ES budžeta ieguldījuma aģentūrās plānotais līmenis pa DFS pozīcijām 2014 2014 || 2015 || 2016 || 2017 || 2018 || 2019 || 2020 || Kopā 1.a izdevumu kategorija || 2011 || 224,2 || 292,0 || 299,9 || 294,4 || 251,5 || 287,2 || 286,4 || 1 935,6 Faktiskās || 237,9 || 316,0 || 331,1 || 331,6 || 288,9 || 336,5 || 342,2 || 2 184,3 2. izdevumu kategorija || 2011 || 48,9 || 48,5 || 44,9 || 44,1 || 43,0 || 41,0 || 41,0 || 311,5 Faktiskās || 51,9 || 52,5 || 49,6 || 49,6 || 49,4 || 48,1 || 49,0 || 350,2 3. izdevumu kategorija[15] || 2011 || 466,3 || 506,7 || 498,6 || 484,3 || 476,8 || 476,8 || 476,8 || 3.386,4 Faktiskās || 494,8 || 548,5 || 550,5 || 545,4 || 547,7 || 558,7 || 569,9 || 3.815,5 4. izdevumu kategorija || 2011 || 19,0 || 18,6 || 18,2 || 17,9 || 17,5 || 17,5 || 17,5 || 126,3 Faktiskās || 20,1 || 20,1 || 20,1 || 20,1 || 20,1 || 20,5 || 21,0 || 142,2 Kopā || 2011 || 758,4 || 865,8 || 861,6 || 840,7 || 788,9 || 822,6 || 821,8 || 5.759,8 Faktiskās || 804,8 || 937,2 || 951,3 || 946,8 || 906,2 || 963,8 || 982,1 || 6.492,2 Izdevumu līmeņa svārstības 1.a izdevumu kategorijā galvenokārt rodas no ieņēmumu prognožu svārstībām ECHA ar ķimikālijām saistīto darbību nozarē, kas savukārt ietekmē ES izlīdzinošo ieguldījumu šajā aģentūrā. ECHA 2014. gadā joprojām būs pilnībā pašfinansēta aģentūra attiecībā uz tās ar ķimikālijām saistītajām darbībām. Tomēr tiek plānots, ka 2015. gadā izlīdzinošais ieguldījums sasniegs EUR 68 miljonus (faktiskās cenās), un tas saglabāsies starp šādu līmeni un EUR 77 miljoniem visā DFS periodā, izņemot 2018. gadu, kad nepieciešamība pēc izlīdzinošā ieguldījuma būs daudz zemākā līmenī (EUR 24 miljoni), pateicoties paredzētajam maksājumu ieņēmumu palielinājumam saistībā ar reģistrācijas datumu. Grafikā turpmāk parādītas svārstības ES ieguldījuma aģentūrās vispārējā līmenī jaunās DFS periodā. ES ieguldījuma līmeņa izmaiņas galvenokārt rodas izlīdzinošā ieguldījuma, kas paredzēts ECHA darbībām saistībā ar ķimikālijām. Grafikā turpmāk parādīta ietekme, kādu rada personāla skaita samazināšana par 5 % uz kopējo amata vietu skaitu aģentūrās visā laikposmā, ņemot vērā amata vietas, kuras ir pārceltas no Komisijas. 5. Pasākuma rezultātu sīkāks apraksts Paziņojuma I pielikumā iekļautajā tabulā sniegts kvantitatīvs pārskats par personāla un subsīdiju līmeņiem katrā aģentūrā laikposmā no 2014. gada līdz 2020. gadam pasākuma rezultātā. Paziņojuma 5.1. un 5.2. sadaļā īsi aprakstīti plānotie resursi sešām aģentūrām, kas joprojām ir „sākuma” posmā 2014.–2020. gada laikposma sākumā, un 12 aģentūrām, kurām būs jauni uzdevumi. Komisijas ierosinājumi Eiropas Banku noregulējuma padomes (EBRB) un Eiropas Prokuratūras (EPPO) izveidei ir aprakstīti 5.3. sadaļā. 5.1. „Sākumposma” aģentūras 5.1.1. Eiropas Banku iestāde (EBI) EBI sākumposms beigsies 2014. gadā, un pēc tam aģentūra pieprasīs papildu resursus, lai veiktu jaunus uzdevumus banku atveseļošanas un noregulējuma (COM(2012) 280 final), vienotā uzraudzības mehānisma (COM(2012) 511 final) un regulas par uzraudzības noteikumiem banku darbībai (CRDIV/CCR, COM(2011) 452 galīgā redakcija) jomā. Tā kā banku atveseļošanas uzdevumu veikšanai nepieciešamais papildu personāls ir pilnībā aptverts Komisijas sākotnējam priekšlikumam pievienotajā finanšu pārskatā, tiek atkārtoti novērtēts, cik darbinieku būs nepieciešami saistībā ar vienoto uzraudzības mehānismu un CRDIV/CCR uzdevumiem, ņemot vērā pastiprināto lomu, ko aģentūrai piešķīris Eiropas Parlaments un Padome. Tā kā aģentūra atrodas sākumposmā un tai ir jauni uzdevumi, laikposmā no 2014. gada līdz 2017. gadam tā var papildus saņemt 62 amata vietas (tostarp papildu amata vietas, lai kompensētu personāla skaita samazināšanu sākumposmā), kā arī attiecīgo budžetu. Saskaņā ar aplēsēm kopējais amata vietu skaits palielināsies no 93 amata vietām 2013. gadā līdz 145 amata vietām 2020. gadā. Tiek plānots, ka pilna jauda tiks sasniegta 2019. gadā. ES ieguldījums šajā laikposmā palielināsies tāpēc, ka būs nepieciešams papildu personāls, lai veiktu jaunos uzdevumus, un attiecīgi palielināsies saistītie izdevumi, piemēram, saistībā ar ēkām un IT sistēmām. Tiek plānots, ka šāda veida izdevumi attiecīgajā laikposmā būs 40 % no vispārējā ES ieguldījuma. 5.1.2. Eiropas Apdrošināšanas un pensiju iestāde (EIOPA) EIOPA sākumposms beigsies 2014. gadā, un pēc tam aģentūra pieprasīs papildu resursus, lai veiktu jaunos uzdevumus, jo īpaši attiecībā uz priekšlikumu jaunajai direktīvai par apdrošināšanas starpniecību (COM(2012) 360 final), galveno uzraudzības uzdevumu izveidošanai (tostarp kopīgām klātienes pārbaudēm), patērētāju aizsardzībai un finanšu stabilitātei (t. i., pārskatu sniegšanai saskaņā ar „Maksātspēja II” direktīvu). Tā kā aģentūra atrodas sākumposmā un tai ir jauni uzdevumi, laikposmā no 2014. gada līdz 2017. gadam tā papildus var saņemt 40 amata vietas (tostarp papildu amata vietas, lai kompensētu personāla skaita samazināšanu sākumposmā), kā arī attiecīgās apropriācijas. Tiek plānots, ka kopējais amata vietu skaits palielināsies no 80 amata vietām 2013. gadā līdz 112 amata vietām 2020. gadā. Pilnu jaudu plānots sasniegt 2019. gadā un 2020. gadā. ES ieguldījuma palielinājums šajā laikposmā galvenokārt atspoguļo ar papildu uzdevumiem saistītā personāla skaita palielināšanu. 5.1.3. Eiropas Vērtspapīru un tirgu iestāde (ESMA) EVTI sākumposms beigsies 2014. gadā, un pēc tam aģentūra pieprasīs papildu resursus, lai veiktu jaunos uzdevumus saistībā ar vairākām jaunām regulām, kuras uzliek aģentūrai papildpienākumus, jo īpaši valsts uzraudzības darbību uzraudzības, reģistrēšanas, sertificēšanas un koordinēšanas jomā (tostarp atbildību, kas noteikta kredītreitingu aģentūru direktīvā, īso pozīciju pārdošanas direktīvā, Eiropas Ilgtermiņa ieguldījumu fondu regulā un regulā par Eiropas tirgus infrastruktūru). Tā kā aģentūra atrodas sākumposmā un tai ir jauni uzdevumi, laikposmā no 2014. gada līdz 2017. gadam tā var papildus saņemt 54 amata vietas (tostarp papildu vietas, lai kompensētu personāla skaita samazināšanu sākumposmā), kā arī attiecīgās apropriācijas algām. Tiek plānots, ka kopējais amata vietu skaits palielināsies no 121 amata vietas 2013. gadā līdz 163 amata vietām 2020. gadā. Pilnu jaudu plānots sasniegt 2019. gadā un 2020. gadā. ES ieguldījuma palielinājums šajā laikposmā galvenokārt atspoguļo ar papildu uzdevumiem saistītā personāla skaita palielināšanu. 5.1.4. Eiropas Ķimikāliju aģentūra (ECHA) Trīs nepārprotami atšķirīgas regulas piešķir ECHA šādus uzdevumus: – Ar ķimikālijām saistītas darbības: laikposmā no 2014. gada līdz 2020. gadam ECHA ir klasificēta kā pilnas jaudas aģentūra attiecībā uz tās darbībām, kas saistītas ar ķimikālijām, balstoties uz tās izveides Regulu (EK) Nr. 1907/2006. Attiecībā uz personāla līmeņiem nav paredzēti papildu cilvēkresursi, un, optimizējot aģentūrai pašlaik piešķirtos uzdevumus, amata vietu skaits tās štatu sarakstā samazināsies no 451 amata vietām 2013. gadā līdz 404 amata vietām 2020. gadā. Saskaņā ar aplēsēm ES izlīdzinošais ieguldījums šajā laikposmā būs EUR 381,7 miljonu apmērā, balstoties uz amata vietu skaita samazināšanas laiku un aplēsēm par pakalpojuma maksu ieņēmumiem nozarē. Pakalpojumu maksu plānotās svārstības nozarē salīdzinājumā ar iepriekšējo gadu attiecīgi izraisa nepieciešamā ES izlīdzinošā ieguldījuma svārstības. – Ar biocīdiem saistītās darbības: ar Regulu (ES) Nr. 528/2012 tika paplašinātas ECHA pilnvaras, un no 2013. gada 1. septembra tā nodrošina biocīdo produktu pieejamību tirgū un izmantošanu. Šā iemesla dēļ ar biocīdiem saistīto darbību nolūkā ECHA ir klasificēta kā „sākumposma” aģentūra 2014. gadā un 2015. gadā, un šajā laikā tā pakāpeniski sāks darbību un arī daļēji nodrošinās pašfinansējumu, balstoties uz pakalpojumu maksām, kas tiks iekasētas nozarē. Ar Regulas (ES) Nr. 528/2012 42. pantu 2017. gadā tiek paplašināta darbības joma, jo to sāks piemērot vēl trim produktu veidiem, kā arī 2020. gadā, kad to sāks piemērot visiem pārējiem produktu veidiem. Tāpēc aģentūra ir klasificēta kā „jauno uzdevumu” aģentūra 2017. un 2020. gadā. Aģentūra saņem izlīdzinošo ieguldījumu, kas pakāpeniski samazināsies laikposmā saskaņā ar prognozēto ieņēmumu palielināšanos saistībā ar pakalpojumu maksām Aģentūra pilnībā nodrošinās pašfinansējumu, sākot no 2019. gada. Tā kā aģentūra atrodas sākumposmā un tai ir jauni uzdevumi, laikposmā no 2014. gada līdz 2015. gadam tā var papildus saņemt trīs amata vietas (no kurām divas amata vietas kompensēs personāla skaita samazināšanu sākumposmā), kā arī attiecīgās apropriācijas algām, vēl divas amata vietas 2017.–2018. gadā un septiņas (pašfinansētas) amata vietas 2019.–2020. gadā. Saskaņā ar aplēsēm kopējais tādu amata vietu skaits, kuras ir tieši saistītas ar biocīdiem saistītām darbībām, palielināsies no 47 amata vietām 2013. gadā līdz 54 amata vietām 2020. gadā. Aģentūrai 2017. gadā būs jāpalielina personāla skaits papilduzdevumu veikšanai, izmantojot iekšējo pārdali, jo jauno amata vietu skaits tiek izlīdzināts, veicot mobilizāciju pārdales fonda vajadzībām. – Darbības saistībā ar bīstamām ķīmiskām vielām: ar Regulu (ES) Nr. 649/2012 tika paplašinātas ECHA pilnvaras no 2014. gada 1. marta, ietverot bīstamu ķīmisku vielu (PIC) eksportu un importu. Tāpēc ar PIC saistīto darbību nolūkā ECHA ir klasificēta kā „sākumposma” aģentūra 2014. gadā un 2015. gadā, kad tā pakāpeniski sāks darboties. Tiek plānots, ka eksporta paziņojumu skaits, kas aģentūrai jāapstrādā, palielināsies par 10 % gadā, un kumulatīvā ietekme tiek atzīta, klasificējot aģentūru kā „jauno uzdevumu” aģentūru 2017. gadā. ES ieguldījums visā laikposmā samazinās, jo personāla izmaksu palielināšanās tiek kompensēta ar darbības izdevumu samazināšanos, kas ir saistīta ar datu bāzu un programmatūru rīku sākotnējo izveidošanu. Tā kā aģentūra atrodas sākumposmā un tai ir jauni uzdevumi, 2014. gadā tā var papildus saņemt vienu amata vietu ar atbilstīgām apropriācijām un pēc tam vienu amata vietu 2018. gadā. Tā rezultātā ar PIC saistītām darbībām tieši saistīto amata vietu kopējais skaits palielināsies no 5 amata vietām 2013. gadā līdz 7 amata vietām 2020. gadā. 5.1.5. Eiropas Patvēruma atbalsta birojs (EASO) EASO sākumposms beigsies 2014. gadā, un pēc tam aģentūra sasniegs pilnu jaudu. Tā kā aģentūra atrodas sākumposmā un tās statuss mainīsies un būs „jauno uzdevumu” aģentūra laikposmā no 2014. gada līdz 2015. gadam, tā var papildus saņemt 10 amata vietas (tostarp vienu amata vietu, lai kompensētu personāla skaita samazināšanu sākumposmā), kā arī attiecīgās apropriācijas algām. Saskaņā ar aplēsēm kopējais amata vietu skaits palielināsies no 45 amata vietām 2013. gadā līdz 51 amata vietai 2020. gadā. ES ieguldījuma palielinājums 2014.–2015. gadā galvenokārt atspoguļo personāla skaita palielināšanos saistībā ar EASO sākumposma pabeigšanu. 5.1.6. Aģentūra lielapjoma IT sistēmu darbības pārvaldībai (eu.LISA) eu.LISA ir jaunizveidota aģentūra, un tiek plānots, ka tā sasniegs pilnu jaudu 2015. gadā. Sākot no 2016. gada, aģentūras uzdevumi tiks paplašināti, ietverot divu jaunu IT sistēmu izveidošanu un pārvaldīšanu — viedrobežu sistēma (COM(2013) 95 final, COM(2013) 96 final un COM(2013) 97 final), t. i., ieceļošanas/izceļošanas sistēmu, un reģistrētā ceļotāja programmu. Turklāt no 2016. gada esošās SIS, VIS un Eurodac sistēmas būs jāatjaunina, lai tās atbilstu jaunajām prasībām saistībā ar pāreju uz biometriju. Ar viedrobežu sistēmu saistīto darbības papildizdevumu un biometrijas atjaunināšanas dēļ 2015. gadā ES ieguldījums eu.LISA būs jāpalielina par EUR 4,67 miljoniem, un 2016. gadā tas sasniegs EUR 20,6 miljonus. Visbeidzot 2015. gadā ir iekļauti izbūves projekta vienreizējie izdevumi (EUR 19 miljoni). Tā kā aģentūra atrodas sākumposmā un tai ir jauni uzdevumi, laikposmā no 2014. gada līdz 2017. gadam tā var papildus saņemt piecas amata vietas, lai kompensētu personāla skaita samazināšanu sākumposmā. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 120 amata vietām 2013. gadā līdz 113 amata vietām 2020. gadā. 5.2. „Jauno uzdevumu” aģentūras 5.2.1. Eiropas GNSS aģentūra (GSA) Komisijas priekšlikumā jaunajai GNSS regulai (COM(2011) 814 galīgā redakcija), ar kuru tiek izveidota jauna EGNOS un Galileo programmu pārvaldības struktūra un finansējums 2014.–2020. gadam, GSA ir piešķirts „jauno uzdevumu” aģentūras statuss laikposmā no 2014. gada līdz 2018. gadam. Lai sniegtu Eiropas Parlamentam un Padomei pilnīgu pārskatu par nosacījumiem, saskaņā ar kuriem GSA veiks tai uzticētos uzdevumus saskaņā ar jaunu pārvaldības modeli, Komisija 2013. gada 6. februārī pieņēma priekšlikumu grozīt GSA Regulu (ES) Nr. 912/2010 (COM(2013) 40 final). Tā kā aģentūrai ir jauni uzdevumi, 2014.–2018. gadā tā var papildus saņemt 48 amata vietas, kā arī attiecīgās apropriācijas. Tas nozīmē trīs amata vietas, lai kompensētu personāla skaita samazināšanu, kas jau bija paredzēta kā daļa no GSA ieguldījuma personāla skaita samazināšanā par 5 %. Ņemot vērā šo elementu līdz ar ikgadējo mobilizāciju pārdales fonda vajadzībām, kopējais amata vietu skaits palielināsies no 77 amata vietām 2013. gadā līdz 120 amata vietām 2020. gadā. Turklāt palielinās ES ieguldījums aģentūrā, lai segtu vienreizējās izmaksas saistībā ar jaunās atrašanās vietas izveides darbiem Prāgā (EUR 2,9 miljoni 2015. gadā un EUR 0,6 miljoni 2016. gadā). Pēc vienreizējām izveides izmaksām tiks palielinātas ikgadējās uzturēšanas izmaksas par EUR 0,5 miljoniem, sākot no 2016. gada vidus, kā arī gada īres maksa EUR 1,3 miljonu apmērā. Turklāt tiek plānots, ka IT infrastruktūras izmaksas Galileo drošības uzraudzības centros (GSMC) Apvienotajā Karalistē un Francijā būs EUR 1,2 miljoni IT sistēmu izveides pabeigšanai 2014. gadā un EUR 1 miljons serveru nomainīšanai 2018. gadā. Palielinātais ieguldījums GSA tiks attiecināts uz Galileo programmas finansējumu. 5.2.2. Eiropas Aviācijas drošības aģentūra (EASA) EASA tiek uzskatīta par „jauno uzdevumu” aģentūra laikposmā no 2015. gada līdz 2018. gadam, jo īpaši jauno uzdevumu dēļ, kuri ir saistīti ar trešo valstu uzņēmumiem (TCO), kā paredzēts tās izveides regulā, un Bezpilota gaisa kuģu sistēmu (RPAS). Tā kā aģentūrai ir jauni uzdevumi, 2014.-2017. gadā tā var papildus saņemt 16 amata vietas, kā arī attiecīgās apropriācijas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 692 amata vietām 2013. gadā līdz 639 amata vietām 2020. gadā. Visbeidzot ir nepieciešamas papildu apropriācijas, lai segtu ar EASA izbūves projektu saistītās izmaksas, kas gan 2015. gadā, gan 2016. gadā būs EUR 1,5 miljoni. 5.2.3. Eiropas Jūras drošības aģentūra (EMSA) Ar Regulu (ES) Nr. 100/2013 tiek paplašināti EMSA uzdevumi, jo īpaši, lai atvieglotu Eiropas Jūras transporta telpas izveidošanu bez šķēršļiem. Tāpēc EMSA ir „jauno uzdevumu” aģentūras statuss līdz 2015. gadam. Tā kā aģentūrai ir jauni uzdevumi, 2014.–2015. gadā tā var papildus saņemt divas amata vietas, kā arī attiecīgās apropriācijas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 213 amata vietām 2013. gadā līdz 195 amata vietām 2020. gadā. ES ieguldījums EMSA visā laikposmā palielināsies. Tas ir saistīts ar EMSA īstenotās pretpiesārņojuma pasākumu programmas finansējumam, kas stabili pieaugs līdz 2020. gadam, saskaņā ar regulas projektu COM(2013) 174 final. Visbeidzot ir ietvertas arī izmaksas saistībā ar trim papildu līgumaģentiem, kuri tiks pieņemti darbā Copernicus programmas ietvaros, sākot no 2016. gada. 5.2.4. Eiropas Dzelzceļa aģentūra (EDzA) Plānotā regulas projekta COM(2013) 27 final stāšanās spēkā 2015. gadā pamato EDzA kā jauno uzdevumu aģentūras statusu. Tā kā aģentūrai ir jauni uzdevumi, tā var papildus saņemt 18 amata vietas laikposmā no 2014. gada līdz 2018. gadam; tiek plānots, ka piešķirtās papildvietas tiks finansētas, izmantojot pakalpojumu maksas un citas maksas saskaņā ar regulas projektu. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits palielināsies no 143 amata vietām 2013. gadā līdz 148 amata vietām 2020. gadā. ES ieguldījums atspoguļo budžeta ietekmi, kas paredzēts regulas projektam pievienotajā leģislatīvajā finanšu pārskatā. 5.2.5. Eiropas Tīklu un informācijas drošības aģentūra (ENISA) Ar 2013. gada 21. maijā pieņemto Regulu (ES) Nr. 526/2013 tiek paplašinātas aģentūras pilnvaras un tās uzdevumi. Šie jaunie uzdevumi jo īpaši attiecas uz kiberdrošības politikas izveidošanu (pētījumi, izpēte un analīze), kapacitātes izveidošanu dalībvalstīs un ES iestādēs (ES CERT), piedāvājot attiecīgajām valsts struktūrām tīklu un informācijas drošības apmācību, un atbalstot Eiropas agrīnās brīdināšanas sistēmas izveidošanu. Tāpēc ENISA ir klasificēta kā „jauno uzdevumu” aģentūra līdz 2016. gadam, un 2017. gadā tā kļūs par pilnas jaudas aģentūru. Tā kā aģentūrai ir jauni uzdevumi, 2014.-2017. gadā tā var papildus saņemt 5 amata vietas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits 2014.–2017. gadā palielināsies par vienu amata vietu, un pēc tam amata vietu skaits atkal būs 2013. gada līmenī — 47 amata vietas. ES ieguldījums atspoguļos štatu saraksta attīstību, plānoto ārējā personāla pieņemšanu darbā un efektivitātes pieaugumu aģentūras iekšējās reorganizācijas rezultātā. 5.2.6. Energoregulatoru sadarbības aģentūra (ACER) Laikposmā no 2014. gada līdz 2016. gadam ACER tiek klasificēta kā „jauno uzdevumu” aģentūra, jo ar Regulu (ES) Nr. 1227/2011 (REMIT) un Regulu (ES) Nr. 347/2013 (TEN-E pamatnostādnes) tai tiek piešķirti jauni uzdevumi, kuri tiks pakāpeniski ieviesti. Sākot ar 2014. gadu, ES ieguldījums aģentūrā palielināsies, lai segtu REMIT regulā noteiktās periodiskās uzturēšanas izmaksas saistībā ar IT infrastruktūru (EUR 1,5 miljoni gadā), kā arī aģentūras personāla līmeņu attīstības dēļ. Tā kā aģentūrai ir jauni uzdevumi saskaņā ar TEN-E pamatnostādnēm (kas galvenokārt ietver kopējo interešu projektu apzināšanu un uzraudzību gāzes un elektrības infrastruktūras jomā), 2014.–2017. gadā ACER var papildus saņemt astoņas amata vietas, kā arī attiecīgās apropriācijas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits palielināsies no 49 amata vietām 2013. gadā līdz 52 amata vietām 2020. gadā. 5.2.7. Eiropas Vides aģentūra (EVA) EVA ir norādīta kā iespējamais koordinators Copernicus zemes pakalpojuma ieviešanai, balstoties uz aģentūras lielo pieredzi Corine zemes virsmas apauguma projektā un citās GMES sākotnējās darbībās (zemes pakalpojums). Tiek plānots mainīt aģentūras juridisko pamatu, lai ietvertu šo jauno uzdevumu, un tāpēc aģentūra 2016. gadā ir klasificēta kā „jauno uzdevumu” aģentūra. Šis jaunais uzdevums tiks veikts, papildus pieņemot darbā piecus līgumaģentus. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 138 amata vietām 2013. gadā līdz 124 amata vietām 2018. gadā. 5.2.8. Eiropas Zāļu aģentūra (EMA) EMA ir „jauno uzdevumu” aģentūra, ņemot vērā tādu papildu darbību pakāpenisku ieviešanu, kuras aģentūrai piešķirtas pēc farmakovigilances tiesiskā regulējuma būtiskas pārskatīšanas 2010. gadā, kas tiks piemērots no 2012. gada jūlija (Regula (ES) Nr. 1235/2010 un Direktīva 2010/84/ES). Eiropas Parlaments un Padome ir papildinājuši tādu aģentūras uzdevumu klāstu, kuriem nepieciešami papildu resursi salīdzinājumā ar sākotnējo finanšu pārskatu, jo īpaši attiecībā uz kompetencēm par valstī apstiprinātajām zālēm un pastiprinātām kompetencēm par centralizēti apstiprinātām zālēm. Tā kā aģentūrai ir jauni uzdevumi, 2015.–2018. gadā tā var papildus saņemt 38 amata vietas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 611 amata vietām 2013. gadā līdz 588 amata vietām 2020. gadā. Pašlaik aptuveni 80 % no EMA budžeta sedz pakalpojumu maksas un tiek plānots, ka šī daļa palielināsies 2014.–2020. gadā. Tā kā visas jaunās farmakovigilances darbības tiks pilnībā finansētas, izmantojot papildu pakalpojumu maksas, ES ieguldījums šajā laikposmā saglabāsies lielā mērā stabils reālā izteiksmē, ņemot vērā to, kā prognozes par pakalpojumu maksu radītiem ieņēmumiem, kas tiks saņemti no nozares, ietekmē ES budžeta izlīdzinošā ieguldījuma nepieciešamību. 5.2.9. Eiropas Aģentūra operatīvās sadarbības vadībai pie Eiropas Savienības dalībvalstu ārējām robežām (FRONTEX) FRONTEX 2014.–2018. gadā ir klasificēta kā „jauno uzdevumu” aģentūra, ņemot vērā plānu paplašināt tās uzdevumus attiecībā uz Eiropas Robežu uzraudzības sistēmu (EUROSUR, (COM(2011) 873 galīgā redakcija). Tā kā aģentūrai ir jauni uzdevumi, 2014.–2018. gadā tā var papildus saņemt astoņus amata vietas, kā arī attiecīgās apropriācijas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 153 amata vietām 2013. gadā līdz 145 amata vietām 2020. gadā. Pilnu jaudu plānots sasniegt 2019. gadā un 2020. gadā. Ņemot vērā EUROSUR darbības izdevumu prasības, ES ieguldījums FRONTEX 2014. gadā palielināsies par EUR 3 miljoniem, un tad tas pakāpeniski palielināsies līdz EUR 5 miljoniem 2015. gadā, EUR 7,5 miljoniem 2016. gadā un EUR 10 miljoniem, sākot no 2017. gada. Turklāt, sākot no 2015. gada, tiek plānots turpmāk palielināt ieguldījumu par EUR 3 miljoniem, lai stiprinātu regulāru FRONTEX darbības kapacitāti, ņemot vērā pastāvīgo migrācijas spiedienu uz Savienības ārējām robežām. 5.2.10. Eiropas Policijas birojs (EIROPOLS) EIROPOLS tiek klasificēts kā „jauno uzdevumu” aģentūra pēc priekšlikuma grozīt tā izveides regulu (COM(2013) 172 final un COM(2013) 173 final). Tas dos iespēju apvienot CEPOL jau piešķirtās darbības un izveidot sinerģijas un ietaupījumus, kuri saskaņā ar aplēsēm ir EUR 17 miljoni līdz 2020. gadam. No otras puses, EUROPOL pilnvaru pārskatīšana ir ierosināta, lai varētu iekļaut divus jaunus uzdevumus: Eiropas tiesībaizsardzības apmācības shēmas un kibernoziedzības centra izveidošanu. Tā kā aģentūrai ir jauni uzdevumi, 2014.–2018. gadā tā var papildus saņemt 15 amata vietas, kā arī attiecīgās apropriācijas. Līdz ar personāla skaita samazināšanu par 5 % un ikgadējo mobilizāciju pārdales fonda vajadzībām kopējais amata vietu skaits samazināsies no 457 amata vietām 2013. gadā līdz 427 amata vietām 2020. gadā. Visbeidzot ES ieguldījums aģentūrā 2015. gadā palielināsies par EUR 12,5 miljoniem, lai turpmāk attīstītu aģentūras paplašināto pilnvaru īstenošanai nepieciešamos IT instrumentus — gan ar datu vākšanu un apstrādi, gan ar kibernoziedzību saistītos ICT instrumentus. 5.2.11. Eiropas Policijas akadēmija (CEPOL) CEPOL ir piešķirts „pilnas jaudas” aģentūras statuss, lai gan pēc apvienošanas ar Eiropolu (COM(2013) 172 final un COM(2013) 173 final) aģentūras personāls nodarbosies ar tiesībaizsardzības apmācības shēmām, kas tiks ieviestas 2015.–2016. gadā. Efektivitātes pieaugums paredzētās apvienošanas ar EIROPOLS rezultātā arī ir ietekmējis CEPOL personāla līmeni. Tā rezultātā kopējais amata vietu skaits aģentūrā visā laikposmā saglabājas stabils — 28 amata vietas 2013. gada līmenī — īslaicīgi samazinot darbinieku skaitu par vienu amata vietu 2014.–2017. gadā. 5.2.12. Eiropas Savienības Tiesu sadarbības vienība (EUROJUST) EUROJUST sasniegs „pilnu jaudu” 2014. gadā un saglabās šo statusu visā laikposmā. Ierosinājumā pārskatīt EUROJUST dibināšanas aktu, ko Komisija plāno pieņemt vienlaikus ar priekšlikumu izveidot Eiropas Prokuratūru (skatīt turpmāk), galvenā uzmanība ir pievērsta EUROJUST pārvaldības struktūrai. Tā kā personāla skaits tiks samazināts par 5 % un tiks veikta ikgadējā mobilizācija pārdales fonda vajadzībām, kopējais amata vietu skaits EUROJUST aģentūrā samazināsies no 213 amata vietām 2013. gadā līdz 191 amata vietām 2020. gadā. ES ieguldījums EUROJUST aģentūrā 2014.–2020. gadā atspoguļo tās „pilnas jaudas” statusu. Tomēr EUROJUST jaunā izbūves projekta līdzfinansējumam būs nepieciešamas papildu apropriācijas EUR 10,9 miljonu apmērā 2015. gadā un EUR 7,25 miljonu apmērā 2016. gadā. 5.3. Komisijas ierosinājumi jaunu struktūru izveidošanai nākotnē Šī paziņojuma darbības joma neattiecas uz jaunām ES struktūrām, kuras tiks izveidotas nākotnē, un tas sniedz prognozes par resursiem esošajām izveidotajām decentralizētajām aģentūrām. Tomēr finanšu plānošanas izteiksmē gadījumā, ja jaunajām struktūrām būs nepieciešams finansējums no ES budžeta, to finansēšanai būs jāatbilst plānotajam finansējuma sadalījumam aģentūru izdevumiem pa DFS izdevumu kategorijām. Šajā sadaļā īsi aprakstītas divas tiesību aktu iniciatīvas, kas ir priekšlikums izveidot jaunas ES struktūras — Eiropas Banku noregulējuma padomi (EBRB) un Eiropas Prokuratūru (EPPO). 5.3.1. Eiropas Banku noregulējuma padome Komisija ir pieņēmusi priekšlikumu par Eiropas Banku noregulējuma padomes izveidošanu[16]. Šī struktūra varētu tikt izveidota 2014. gadā, un tā varētu sākt pilnībā darboties līdz 2014. gada beigām. Tiek plānots, ka padomi pilnībā finansēs banku nozares ieguldījumi, kas savukārt nozīmē, ka tās izveidošanai nebūs nepieciešams ES budžeta ieguldījums. Padomes izveidošana tādējādi neietekmēs orientējošos līdzekļus aģentūras izdevumiem 1.a izdevumu kategorijā (Konkurētspēja izaugsmei un nodarbinātībai). Cilvēkresursu aspektā ir paredzams, ka Padome pieprasīs 309 pilna laika ekvivalenta vienības štatu saraksta vietām, līgumdarbiniekiem un norīkotajiem valstu ekspertiem. Jaunajai struktūrai pieprasītās amata vietas nav ietvertas 5 % personāla samazināšanas mērķī. 5.3.2. Eiropas Prokuratūra Komisija plāno 2013. gada jūlijā pieņemt priekšlikumu Eiropas Prokuratūras izveidošanai. Priekšlikumā būs paredzēta pakāpeniska uzdevumu un resursu piešķiršana šai jaunajai struktūrai pēc 2020. gada. Eiropas Prokuratūras izveide paredz administratīvo un atbalsta resursu kopīgu izmantošanu ar EUROJUST, kas saskaņā ar LESD 86. pantu piedalīsies tās izveidē, kā arī OLAF personāla pārvietošanu, lai nodrošinātu Eiropas Prokuratūras darbības funkciju īstenošanu. Ir paredzēts, ka Eiropas Prokuratūras izveidošanu pilnībā finansēs ar ieguldījumu no ES budžeta 3.a izdevumu kategorijas (Drošība un pilsoniskums). ES ieguldījuma pakāpeniska iekļaušana Eiropas Prokuratūras izveidē ir saskanīga ar 2014.—2020. gada orientējošiem līdzekļiem aģentūras izdevumiem šajā izdevumu kategorijā. Tomēr kopējā ietekme uz budžetu būs ierobežota, jo tiks veikti personāla pārvietojumi no 5. izdevumu kategorijas (Administrācija). 6. Nākamie pasākumi Šajā paziņojumā noteikta cilvēkresursu un budžeta resursu finanšu plānošana decentralizētajām aģentūrām līdz 2020. gadam. Šis plānojums neizslēdz, ka atsevišķus uzdevumus izpildīs ar mazākiem resursiem nekā plānots, pateicoties aģentūru panāktajiem papildu efektivitātes ieguvumiem. No otras puses, ES politiku pastāvīgās attīstības dēļ var būt nepieciešams, ka pašreizējām aģentūrām vajadzēs dalīties ar savām speciālajām zināšanām. Iespējamie tiesību aktu priekšlikumi, ar kuriem tiek grozīta esošo aģentūru darbības joma, būs saskanīgi ar šajā paziņojumā izklāstīto finanšu resursu un cilvēkresursu plānojumu. Pieņemot jebkādus jaunu tiesību aktu priekšlikumus, saskaņā ar kuriem būs nepieciešami papildu cilvēkresursi atsevišķās jau pastāvošās aģentūrās, vienlaicīgi būs atbilstīgi jāsamazina štatu saraksti citās aģentūrās un/vai Komisijā, ja Komisijas uzdevumi tiks deleģēti aģentūrām. Saistībā ar šo, tieši tāpat kā visām citām ES iestādēm un struktūrām, aģentūrām būs jāuzlabo to efektivitāte un atbilstošā gadījumā būs jāpārdala to darbaspēks, jo īpaši no koordinēšanas un atbalsta funkcijām uz operatīvām darbībām. Tiks meklētas sinerģijas starp aģentūrām, lai nodrošinātu pieejamo līdzekļu vislabāko izmantošanu un aģentūru lietedrīgu un efektīvu pārvaldību. Lai panāktu sinerģiju, iespējami tiks izstrādāti priekšlikumi pašreizējo aģentūru apvienošanai, kā piemēru var minēt neseno priekšlikumu apvienot Eiropolu un CEPOL. Kā noteikts Komisijas „Turpmāko pasākumu ceļvedī saistībā ar vienoto pieeju ES decentralizētajām aģentūrām”, Komisija aktīvi meklē veidus, kā paplašināt aģentūru jau veikto atbalsta darbību līmeni un tvērumu tādās jomās kā personāla vadība, grāmatvedība un finanses, lai samazinātu to administratīvās izmaksas un ļautu aģentūrām ar pieejamajiem resursiem sasniegt plānotos rezultātus. Saistībā ar šo Komisija pārskatīs arī Finanšu pamatregulu, ko piemēro decentralizētām aģentūrām, lai labāk nodrošinātu pilnveidotu pārskatu sniegšanas sistēmu un finanšu pārvaldības instrumentus. Pamatojoties uz paziņojumu, Komisija plāno uzsākt procedūru, kas paredzēta 47. pantā šobrīd spēkā esošajā Iestāžu nolīgumā par budžeta disciplīnu un pareizu finanšu pārvaldību[17]. I Pielikums Pārskats par 2014.–2020. gadu: 1.a izdevumu kategorijas decentralizētās aģentūras — Konkurētspēja izaugsmei un nodarbinātībai (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Eiropas Ķimikāliju aģentūra (ECHA) — tiesību akti ķīmisko vielu jomā || 02 03 03 || Helsinki || 2006 || 2014-2020 || 0 || 0 || 67,879 || 76,805 || 75,533 || 24,517 || 67,224 || 67,682 || 379,640 || Daļēji pašfinansēta Apstiprinātais štatu saraksts || || || || || 451 || 441 || 431 || 420 || 410 || 404 || 404 || 404 || Eiropas GNSS aģentūra (GSA) || 02 05 11 || Prāga || 2004 || 2019-2020 || 14,159 || 24,651 || 26,840 || 28,350 || 27,847 || 30,848 || 30,722 || 30,964 || 200,222 || Amata vietu pārcelšana no Komisijas Apstiprinātais štatu saraksts || 02 05 02 || (Brisele) || || || 77 || 96 || 102 || 113 || 116 || 118 || 119 || 120 || || Eiropas Dzīves un darba apstākļu uzlabošanas fonds (EUROFOUND) || 04 03 11 || Dublina || 1975 || 2014-2020 || 20,371 || 20,371 || 20,371 || 20,371 || 20,371 || 20,371 || 20,779 || 21,195 || 143,829 || Apstiprinātais štatu saraksts || 04 04 03 || || || || 101 || 99 || 97 || 95 || 93 || 91 || 91 || 91 || || Eiropas Darba drošības un veselības aizsardzības aģentūra (EU-OSHA) || 04 03 12 || Bilbao || 1994 || 2014-2020 || 14,678 || 14,095 || 14,679 || 14,679 || 14,679 || 14,973 || 15,273 || 15,579 || 103,957 || Apstiprinātais štatu saraksts || 04 04 04 || || || || 44 || 43 || 42 || 41 || 40 || 40 || 40 || 40 || || Eiropas Aviācijas drošības aģentūra (EASA) || 06 02 02 || Ķelne || 2002 || 2014, 2019-2020 || 34,862 || 34,174 || 36,370 || 36,370 || 34,870 || 34,870 || 35,568 || 36,279 || 248,501 || Daļēji pašfinansēta Apstiprinātais štatu saraksts || 06 02 01 || || || || 692 || 678 || 672 || 662 || 650 || 639 || 639 || 639 || Eiropas Jūras drošības aģentūra (EMSA) || 06 02 03 || Lisabona || 2002 || 2016-2020 || 55,892 || 50,453 || 52,656 || 53,879 || 55,083 || 56,963 || 57,984 || 59,692 || 386,710 || Pretpiesārņošanas pasākumi || 06 02 03 02 || || || || 22,663 || 19,675 || 20,600 || 21,600 || 22,800 || 24,675 || 25,050 || 26,100 || 160,500 || Apstiprinātais štatu saraksts || 06 02 02 || || || || 213 || 210 || 207 || 202 || 198 || 195 || 195 || 195 || || Eiropas Dzelzceļa aģentūra (EDzA) || 06 02 04 || Lille || 2004 || 2015-2020 || 25,007 || 25,007 || 25,613 || 26,000 || 26,000 || 26,250 || 26,500 || 26,750 || 182,120 || Apstiprinātais štatu saraksts || 06 02 08 || Valenciennes || || || 143 || 140 || 137 || 134 || 139 || 148 || 148 || 148 || || Eiropas Tīklu un informācijas drošības aģentūra (ENISA) || 09 02 03 || Herakliona || 2004 || 2017-2020 || 8,335 || 8,822 || 9,372 || 10,120 || 10,322 || 10,529 || 10,739 || 10,954 || 70,859 || Apstiprinātais štatu saraksts || || || || || 47 || 48 || 48 || 48 || 48 || 47 || 47 || 47 || || Eiropas Elektronisko komunikāciju regulatoru iestāde — birojs (BEREC — birojs) || 09 02 04 || Rīga || 2009 || 2014-2020 || 4,191 || 4,163 || 4,163 || 4,246 || 4,246 || 4,331 || 4,418 || 4,506 || 30,073 || Apstiprinātais štatu saraksts || || || || || 16 || 16 || 15 || 15 || 14 || 14 || 14 || 14 || || Eiropas Banku iestāde (EBI) || 12 03 02 || Londona || 2010 || 2019-2020 || 10,387 || 11,304 || 12,021 || 13,104 || 14,115 || 15,123 || 15,683 || 15,997 || 97,349 || Valsts līdzfinansējums Apstiprinātais štatu saraksts || 12 04 02 || || || || 93 || 103 || 111 || 125 || 134 || 145 || 145 || 145 || Eiropas Apdrošināšanas un fondēto pensiju iestāde (EIOPA) || 12 03 03 || Frankfurte || 2010 || 2019-2020 || 7,507 || 7,514 || 7,763 || 8,134 || 8,676 || 9,365 || 9,734 || 9,929 || 61,117 || Valsts līdzfinansējums Apstiprinātais štatu saraksts || 12 04 03 || || || || 80 || 84 || 87 || 92 || 101 || 112 || 112 || 112 || Eiropas Vērtspapīru un tirgu iestāde (EVTI) || 12 03 04 || Parīze || 2010 || 2019-2020 || 8,697 || 9,077 || 9,603 || 10,099 || 10,888 || 11,876 || 12,377 || 12,624 || 76,543 || Valsts līdzfinansējums Apstiprinātais štatu saraksts || 12 04 04 || || || || 121 || 128 || 133 || 138 || 150 || 163 || 163 || 163 || Eiropas Profesionālās izglītības attīstības centrs (CEDEFOP) || 15 02 11 || Saloniki || 1975 || 2014-2020 || 17,434 || 17,434 || 17,434 || 17,434 || 17,434 || 17,434 || 17,783 || 18,138 || 123,091 || Apstiprinātais štatu saraksts || 15 02 25 || || || || 100 || 98 || 96 || 94 || 92 || 91 || 91 || 91 || || Energoregulatoru sadarbības aģentūra (ACER) || 32 02 10 || Ļubļana || 2009 || 2017-2020 || 8,941 || 10,880 || 11,266 || 11,492 || 11,492 || 11,492 || 11,722 || 11,957 || 80,301 || IT izdevumi Apstiprinātais štatu saraksts || 32 04 10 || || || || 49 || 54 || 54 || 54 || 53 || 52 || 52 || 52 || Kopā 1.a izdevumu kategorijas decentralizētās aģentūras || || || || || 230,462 || 237,944 || 316,031 || 331,083 || 331,559 || 288,942 || 336,506 || 342,246 || 2 184,310 || Apstiprinātais štatu saraksts || || || || || 2 227 || 2 238 || 2 232 || 2 233 || 2 238 || 2 259 || 2 260 || 2 261 || || Pārskats par 2014.–2020. gadu: 2. izdevumu kategorijas decentralizētās aģentūras — Ilgtspējīga izaugsme: dabas resursi (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Eiropas Ķimikāliju aģentūra (ECHA) — ar biocīdiem saistītas darbības || 07 02 05 01 || Helsinki || 2012 || 2016, 2018-2020 || 6,071 || 5,064 || 5,789 || 2,435 || 2,435 || 2,226 || 0,000 || 0,000 || 17,948 || Daļēji pašfinansēta Apstiprinātais štatu saraksts || 07 03 60 || || || || 47 || 48 || 48 || 47 || 47 || 47 || 53 || 54 || Eiropas Ķimikāliju aģentūra (ECHA) — ar PIC saistītas darbības || 07 02 05 02 || Helsinki || 2012 || 2016, 2018-2020 || 1,562 || 1,297 || 1,222 || 1,151 || 1,183 || 1,142 || 1,142 || 1,142 || 8,279 || Apstiprinātais štatu saraksts || 07 03 70 || || || || 5 || 6 || 6 || 6 || 6 || 7 || 7 || 7 || || Eiropas Vides aģentūra (EVA) || 07 02 06 || Kopenhāgena || 1990 || 2014-2015, 2017-2020 || 36,309 || 36,309 || 36,309 || 36,809 || 36,809 || 36,809 || 37,545 || 38,296 || 258,888 || Apstiprinātais štatu saraksts || 07 03 09 || || || || 138 || 135 || 132 || 129 || 126 || 124 || 124 || 124 || || Eiropas Zivsaimniecības kontroles aģentūra (EFCA) || 11 06 64 || Vigo || 2005 || 2014-2020 || 9,217 || 9,217 || 9,217 || 9,217 || 9,217 || 9,217 || 9,401 || 9,590 || 65,077 || Apstiprinātais štatu saraksts || 11 08 05 || || || || 54 || 53 || 52 || 51 || 49 || 48 || 48 || 48 || || Kopā 2. izdevumu kategorijas decentralizētās aģentūras || || || || || 53,159 || 51,888 || 52,537 || 49,612 || 49,644 || 49,394 || 48,089 || 49,028 || 350,192 || Apstiprinātais štatu saraksts || || || || || 244 || 242 || 238 || 233 || 228 || 226 || 232 || 233 || || Pārskats par 2014.–2020. gadu: 3. izdevumu kategorijas decentralizētās aģentūras — Drošība un pilsonība (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Eiropas Slimību profilakses un kontroles centrs (ECDC) || 17 03 10 || Stokholma || 2004 || 2014-2020 || 56,727 || 56,766 || 56,766 || 56,766 || 56,766 || 56,766 || 57,901 || 59,059 || 400,791 || Apstiprinātais štatu saraksts || 17 03 03 || || || || 198 || 194 || 190 || 186 || 182 || 180 || 180 || 180 || || Eiropas Pārtikas nekaitīguma iestāde (EFSA) || 17 03 11 || Parma || 2002 || 2014-2020 || 76,000 || 77,333 || 77,333 || 77,333 || 77,333 || 77,333 || 77,880 || 80,457 || 546,003 || Apstiprinātais štatu saraksts || 17 03 07 || || || || 351 || 344 || 337 || 330 || 323 || 319 || 319 || 319 || || Eiropas Zāļu aģentūra (EMA) || 17 03 12 || Londona || 1993 || 2019-2020 || 39,230 || 39,230 || 40,015 || 40,815 || 40,029 || 40,174 || 40,978 || 41,798 || 283,038 || Daļēji pašfinansēta No kuriem daļējs ieguldījums retām slimībām paredzētajām zālēm || 17 03 12 02 || || || || 6,000 || 6,000 || 6,000 || 6,000 || 6,000 || 6,000 || 6,000 || 6,000 || 42,000 Apstiprinātais štatu saraksts || 17 03 10 || || || || 611 || 599 || 599 || 599 || 593 || 588 || 588 || 588 || Eiropas Aģentūra operatīvās sadarbības vadībai pie Eiropas Savienības dalībvalstu ārējām robežām (FRONTEX) || 18 02 03 || Varšava || 2004 || 2019-2020 || 79,500 || 80,910 || 86,112 || 88,774 || 91,274 || 91,274 || 93,099 || 94,961 || 626,405 || Apstiprinātais štatu saraksts || || || || || 153 || 152 || 151 || 149 || 146 || 145 || 145 || 145 || || Eiropas Policijas birojs (EIROPOLS) || 18 02 04 || Hāga || 1995 || 2014, 2019-2020 || 82,562 || 82,212 || 94,714 || 94,716 || 94,718 || 94,720 || 96,614 || 98,546 || 656,589 || Apvienots ar CEPOL Apstiprinātais štatu saraksts || 18 05 02 || || || || 457 || 448 || 443 || 439 || 432 || 427 || 427 || 427 || || Eiropas Policijas akadēmija (CEPOL) || 18 02 05 || Bramšila || 2005 || 2014, 2017-2020 || 8,450 || 8,305 || 8,471 || 8,641 || 8,813 || 9,126 || 9,308 || 9,495 || 62,159 || Apvienots ar EIROPOLU Apstiprinātais štatu saraksts || 18 05 05 || || || || 28 || 27 || 27 || 27 || 27 || 28 || 28 || 28 || || Eiropas Narkotiku un narkomānijas uzraudzības centrs (EMCDDA) || 18 02 06 || Lisabona || 1993 || 2014-2020 || 15,550 || 14,794 || 14,794 || 14,794 || 14,794 || 14,794 || 15,090 || 15,392 || 104,452 || Apstiprinātais štatu saraksts || 18 05 11 || || || || 84 || 82 || 80 || 79 || 77 || 76 || 76 || 76 || || Eiropas Aģentūra lielapjoma IT sistēmu darbības pārvaldībai brīvības, drošības un tiesiskuma telpā (eu.LISA) || 18 02 07 || Tallina–Strasbūra || 2011 || 2017-2020 || 41,000 || 59,380 || 83,064 || 84,727 || 84,742 || 85,700 || 87,414 || 89,163 || 574,190 || Izbūves izdevumi Apstiprinātais štatu saraksts || 18 02 11 || || || || 120 || 120 || 120 || 118 || 115 || 113 || 113 || 113 || || Eiropas Patvēruma atbalsta birojs (EASO) || 18 03 02 || Valeta || 2010 || 2016-2020 || 12,000 || 14,526 || 15,032 || 15,333 || 15,639 || 15,952 || 16,271 || 16,596 || 109,349 || Apstiprinātais štatu saraksts || 18 03 14 || || || || 45 || 49 || 51 || 51 || 51 || 51 || 51 || 51 || || Eiropas Savienības Pamattiesību aģentūra (FRA) || 33 02 06 || Vīne || 2007 || 2014-2020 || 21, 246 || 21,229 || 21,229 || 21,229 || 21,229 || 21,654 || 22,088 || 22,530 || 151,188 || Apstiprinātais štatu saraksts || 33 02 03 || || || || 78 || 75 || 73 || 72 || 70 || 70 || 70 || 70 || || Eiropas Dzimumu līdztiesības institūrs (EIGE) || 33 02 07 || Viļņa || 2006 || 2014-2020 || 7,478 || 7,340 || 7,628 || 7,628 || 7,628 || 7,781 || 7,937 || 8,096 || 54,038 || Apstiprinātais štatu saraksts || 33 06 03 || || || || 30 || 29 || 28 || 27 || 26 || 26 || 26 || 26 || || Eiropas Savienības Tiesu sadarbības vienība (EUROJUST) || 33 03 04 || Hāga || 2002 || 2014-2020 || 32,359 || 32,450 || 43,350 || 39,700 || 32,450 || 32,450 || 33,099 || 33,761 || 247,260 || Izbūves izdevumi Apstiprinātais štatu saraksts || 33 03 02 || || || || 213 || 209 || 205 || 200 || 195 || 191 || 191 || 191 || Kopā 3. izdevumu kategorijas decentralizētās aģentūras || || || || || 471,661 || 494,825 || 548,507 || 550,455 || 545,415 || 547,724 || 558,680 || 569,854 || 3 815, 460 || Apstiprinātais štatu saraksts || || || || || 2 368 || 2 328 || 2 304 || 2 277 || 2 237 || 2 214 || 2 214 || 2 214 || || Pārskats par 2014.–2020. gadu: 4. izdevumu kategorijas decentralizētās aģentūras — ES loma pasaulē (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Eiropas Izglītības fonds (EIF) || 15 02 12 || Turīna || 1990 || 2014-2020 || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Apstiprinātais štatu saraksts || 15 02 27 || || || || 96 || 94 || 92 || 90 || 88 || 86 || 86 || 86 || Kopā 4. izdevumu kategorijas decentralizētās aģentūras || || || || || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Apstiprinātais štatu saraksts || || || || || 96 || 94 || 92 || 90 || 88 || 86 || 86 || 86 || || Pārskats par 2014.–2020. gadu: 5. izdevumu kategorijas decentralizētās aģentūras — Administratīvie izdevumi (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Eiropas Savienības iestāžu Tulkošanas centrs || 31 01 10 || Luksemburga || 1994 || 2014-2020 || || || || || || || || || || Pašfinansēta Apstiprinātais štatu saraksts || 31 01 09 || || || || 206 || 203 || 200 || 197 || 195 || 193 || 193 || 193 || Kopā 5. izdevumu kategorijas decentralizētās aģentūras || || || || || || || || || || || || || || Apstiprinātais štatu saraksts || || || || || 206 || 203 || 200 || 197 || 195 || 193 || 193 || 193 || || Pārskats par 2014.–2020. gadu: Pašfinansētās decentralizētās aģentūras (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Iekšējā tirgus saskaņošanas birojs (ITSB) || || Alikante || 1993 || 2014-2020 || || || || || || || || || || Pašfinansēta Apstiprinātais štatu saraksts || || || || || 861 || 844 || 827 || 810 || 792 || 775 || 775 || 774 || Kopienas Augu šķirņu birojs (CPVO) || || Anžē || 1994 || 2014-2020 || || || || || || || || || || Pašfinansēta Apstiprinātais štatu saraksts || || || || || 48 || 47 || 46 || 45 || 44 || 43 || 43 || 43 || Kopā pašfinansētās decentralizētās aģentūras || || || || || || || || || || || || || || Apstiprinātais štatu saraksts || || || || || 909 || 891 || 873 || 855 || 836 || 818 || 818 || 817 || || Pārskats par 2014.–2020. gadu: Kopā decentralizētās aģentūras (miljonos EUR) Decentralizētās aģentūras nosaukums || Budžeta pozīcija || Atrašanās vieta || Izveidošanas gads || Pilnas jaudas gadi laikposmā no 2014. gada līdz 2020. gadam || Kopējais ES ieguldījums/ apstiprinātais štatu saraksts || Kopējais ES ieguldījums 2014.–2020. gadā || Cita informācija 2013 || 2014 || 2015 || 2016 || 2017 || 2018 || 2019 || 2020 Kopā decentralizētās aģentūras || || || || || 775,426 || 804,801 || 937,218 || 951,293 || 946,760 || 906,204 || 963,821 || 982,085 || 6 492,184 || Apstiprinātais štatu saraksts || || || || || 6 050 || 5 996 || 5 939 || 5 885 || 5 822 || 5 796 || 5 803 || 5 804 || || II pielikums Aģentūra || Amata vietu skaita aprēķins 2020. gadā Amata vietu skaits 2013. gadā (1) || Personāla skaita samazināšana par 5 % (2) || Ikgadējā mobilizācija 1 % apmērā fonda vajadzībām (3) || Piešķīrums no fonda resursiem (4) || Kopā attīstība 2014.–2020. gadā (5 = 4 - 2 - 3) || Amata vietu skaits 2020. gadā (6 = 1 + 5) ECHA – ar ķimikālijām saistītas darbības || 451 || - 18,0 || - 29,0 || - || - 47 || 404 GSA || 77 || - 1,0 || - 4,0 || + 48 || + 43 || 120 EUROFOUND || 101 || - 5,0 || - 5,0 || - || - 10 || 91 EU-OSHA || 44 || - 2,0 || - 2,0 || - || - 4 || 40 EASA || 692 || - 34,5 || - 34,5 || + 16 || - 53 || 639 EMSA || 213 || - 8,5 || - 11,5 || + 2 || - 18 || 195 ERA || 143 || - 6,0 || - 7,0 || + 18 || + 5 || 148 ENISA || 47 || - 2,5 || - 2,5 || + 5 || - || 47 BEREC — birojs || 16 || - 1,0 || - 1,0 || - || - 2 || 14 EBI || 93 || - 4,5 || - 5,5 || + 62 || + 52 || 145 EAAPI || 80 || - 4,0 || - 4,0 || + 40 || + 32 || 112 EVTI || 121 || - 6,0 || - 6,0 || + 54 || + 42 || 163 CEDEFOP || 100 || - 4,0 || - 5,0 || - || - 9 || 91 ACER || 49 || - 2,5 || - 2,5 || + 8 || + 3 || 52 ECHA — ar biocīdiem saistītas darbības || 47 || - 2,5 || - 2,5 || + 12 || + 7 || 54 ECHA – ar PIC saistītas darbības || 5 || - || - || + 2 || + 2 || 7 EEA || 138 || - 7,0 || - 7,0 || - || - 14 || 124 EFCA || 54 || - 2,5 || - 3,5 || - || - 6 || 48 ECDC || 198 || - 8,0 || - 10,0 || - || - 18 || 180 EFSA || 351 || - 13,5 || - 18,5 || - || - 32 || 319 EMA || 611 || - 30,5 || - 30,5 || + 38 || - 23 || 588 FRONTEX || 153 || - 7,5 || - 8,5 || + 8 || - 8 || 145 EIROPOLS || 457 || - 23,0 || - 22,0 || + 15 || - 30 || 427 CEPOL || 28 || - 1,5 || - 1,5 || + 3 || - || 28 EMCDDA || 84 || - 4,0 || - 4,0 || - || - 8 || 76 eu.LISA || 120 || - 6,0 || - 6,0 || + 5 || - 7 || 113 EASO || 45 || - 2,0 || - 2,0 || + 10 || + 6 || 51 FRA || 78 || - 4,0 || - 4,0 || - || - 8 || 70 EIGE || 30 || - 1,5 || - 2,5 || - || - 4 || 26 EUROJUST || 213 || - 10,5 || - 11,5 || - || - 22 || 191 EIF || 96 || - 5,0 || - 5,0 || - || - 10 || 86 CdT || 206 || - 1,5 || - 11,5 || - || - 13 || 193 OHIM || 861 || - 43,5 || - 43,5 || - || - 87 || 774 CPVO || 48 || - 2,5 || - 2,5 || - || - 5 || 43 Kopā || 6 050 || - 276 || - 316 || + 346 || - 246 || 5 804 Līdz 2014. gadam samazināto amata vietu skaits || || - 27 || || || || Kopējā personāla skaita samazināšana par 5 % || || - 303 || || || || No Komisijas pārceltās amata vietas || || || 30 || || || Kopējais fondā pieejamo amata vietu skaits || || || 346 || || || [1] COM(2008) 135, 11.3.2008. [2] Iestāžu nolīguma projekta [23]. punkts. [3] Ietverot budžeta grozījumu projektu Nr. 4/2013. [4] COM(2013)450, 28.6.2013. [5] ECHA — ar ķimikālijām saistītas darbības, EMSA, ERA, ECDC, EFSA un CdT. [6] Tostarp divām aģentūrām ITSB un KAŠB, kuru štatu saraksts nav iekļauts ES budžetā. [7] Atlikušās vajadzības pēc papildu amata vietām pēc 2018. gada tiks aptvertas ierobežotā skaitā, pārceļot amata vietas no Komisijas uz GSA, kā noteikts tiesību akta finanšu pārskatā (COM(2013)40), kā arī piešķirot vienu pēdējo amata vietu 2020. gadā, lai segtu ECHA ar biocīdiem saistīto darbību vajadzības. [8] „II tipa” Eiropas skolas ir valsts skolas, kuras piedāvā Eiropas skolām līdzvērtīgu mācību programmu. [9] ECHA, EASA, ENISA, EEA, ECDC, EFSA, CEPOL, EIROPOLS, EUROJUST un eu.LISA. [10] OV L 298, 26.10.2012. [11] No šī skaita 12 amata vietas jau ir samazinātas 2013. gada budžetā. [12] No šī skaita 6 amata vietas jau ir samazinātas 2013. gada budžetā. [13] No šī skaita 9 amata vietas jau ir samazinātas 2013. gada budžetā. [14] Ņemot vērā to, ka 27 amata vietas jau ir samazinātas pirms šā plāna, 6050 amata vietām tiek piemērota samazināšana 303 - 27 = 276 vietas. Ņemot vērā to, ka 30 amata vietas ir pārceltas no Komisijas, galīgais amata vietu skaits ir 5804 amata vietas. [15] Visā paziņojumā Eiropas Dzimumu līdztiesības institūts (EIGE) ir iekļauts 3. izdevumu kategorijā. [16] COM(2013) 520, 10.7.2013. [17] OV C 139, 14.6.2006. Tie paši noteikumi ir ietverti Iestāžu nolīguma par budžeta disciplīnu, sadarbību budžeta jautājumos un pareizu finanšu pārvaldību 2014.–2020. gadam projekta [25.] punktā; par minēto dokumentu ir panākta politiska vienošanās.